CELEX: 62012FN0134
Language: bg
Date: 2012-11-09 00:00:00
Title: Дело F-134/12: Жалба, подадена на 9 ноември 2012 г. — ZZ/Съвет

26.1.2013   
            
            
               BG
            
            
               Официален вестник на Европейския съюз
            
            
               C 26/74
            
         Жалба, подадена на 9 ноември 2012 г. — ZZ/Съвет
   (Дело F-134/12)
   2013/C 26/153
   Език на производството: френски
   
      Страни
   
   
      Жалбоподател: ZZ (представители: адв. A. Coolen, адв. J.-N. Louis, адв. E. Marchal, адв. D. Abreu Caldas и адв. S. Orlandi)
   
      Ответник: Съвет на Европейския съюз
   
      Предмет и описание на спора
   
   Отмяната, първо, на Решение № 2011/866/ЕС на Съвета от 19 декември 2011 година относно решението да не се приема предложението на Комисията за регламент за годишно адаптиране на възнагражденията и пенсиите на длъжностните лица и другите служители на Съюза, както и второ, на фишовете за заплата на жалбоподателя за януари, февруари и март 2012 г., изготвени в приложение на посоченото решение.
   
      Искания на жалбоподателя
   
   
               —
            
            
               Да се констатира незаконосъобразността на Решение 2011/866/ЕС на Съвета от 19 декември 2011 г. относно предложението на Комисията за регламент на Съвета за адаптиране, считано от 1 юли 2011 г., на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях;
            
         
               —
            
            
               да се отмени писмото, с което се отхвърля административната жалба от 30 юли 2012 г., насочена срещу фишовете за заплата за месеците януари, февруари и март 2012 г., изготвени в приложение на Решение № 2011/866/ЕС на Съвета от 19 декември 2011 г.;
            
         
               —
            
            
               да се осъди Съветът да заплати на жалбоподателя просрочените вземания за възнаграждения и пенсия, на които той има право считано от 1 юли 2011 г., ведно с лихвите за забава, изчислени от датата на падежа на просрочените вземания, въз основа на лихвения процент, прилаган от ЕЦБ по основните операции за рефинансиране, увеличен с два пункта;
            
         
               —
            
            
               да се осъди Съветът да заплати на жалбоподателя символичната сума от 1 EUR като обезщетение за неимуществените вреди, понесени в резултат на служебното нарушение, допуснато с приемането на решението (2011/866/ЕС) на Съвета от 19 декември 2011 г.;
            
         
               —
            
            
               да се осъди Съветът да заплати съдебните разноски.